Maailma kõige laisem kass Garfield rändab koos oma peremehe Joniga (Breckin Meyer) üle ookeani Inglismaale, kus teda ootab elu suurim seiklus. Kogemata kombel vahetab ta kohad kuninglikust soost kassi Printsiga, kes on just saanud  päranduseks tohutu lossi.    See aga ei anna rahu õelale lord Dargisele (Billy Connolly), kes haub kurikavalat plaani Printsist (õigemini siis Garfieldist) vabanemiseks. Samal ajal naudib Prints lihtsamat elu, käies koos Joni ja Odiega pubides ning tutvudes oma teisiku lemmiktoidu lasanjega. Kogu lugu ei saa lõppeda ilma tohutusuure segaduseta, sest õiglus peab võidutsema ning Jon peab saama võimaluse paluda Liz (Jennifer Love Hewitt) endale naiseks.    "Garfield 2" on lustiline järg 2004. aasta  kassahitile. Osades Breckin Meyer ("Miljonijaht"), Jennifer Love Hewitt ("Eelmise suve saladus"), Billy Connolly ("Lemony Snicketi sari õnnetuid lugusid") jt. Lavastas Tim Hill ("Muppets from Space").